Segja má að lokauppgjör vetrarins hjá briddsfélögunum á sunnanverðu Vesturlandi hafi verið þriggja kvölda tvímenningsmótið “ Opna Borgarfjarðarmótið . ” Mótinu lauk sl. föstudagskvöld en spilað var í Hafnarskógi , Reykholtsdal og endað í Skrúðgarðinum á Akranesi . Vera kann að óvænt nærvera einstakra spilara við veigar sterkari en kaffi síðasta kvöldið hafi haft áhrif á getu sumra þeirra , en þó engan veginn þeirra sem börðust um toppsæti mótsins . Skagamennirnir Ólafur Grétar og Ingi Steinar tóku snemma forystu á mótinu og héldu henni til loka . Þó börðust hetjulega Borgnesingar og sunnan heiðarmenn og uppskáru næstu sætin . Gengi Borgfirðinganna var slakara þrátt fyrir að félagið í uppsveitunum hafi sent fjölmennasta keppnishópinn . Úrslit urðu þessi :